**Набавка услуга израде Студије оправданости уступања комуналне делатности зоохигијене за територију општине Косјерић**

Студија оправданости уступања комуналне делатности зоохигијене за територију општине Косјерић се израђујеу сврху обављања комуналне делатности зоохигијене на територији општине Косјерић, као и поштовања законске регулативе, која регулише обављање ове комуналне делатности.

На основу члана 10. став 5. Закона о комуналним делатностима („Службени гласник РС“, број 88/2011, 104/2016, 95/2018 и 94/2024), Студија оправданости треба да садржи:

1. детаљан приказ затеченог стања у комуналној делатности зоохигијене;
2. финансијску анализу са предрачуном потребних улагања;
3. изворе финансирања и претходну финансијску оцену оправданости уступања обављања комуналне делатности зоохигијене;
4. анализу тржишта за комуналну делатност зоохигијене;
5. детаљни приказ економски оправданих и правне заснованости уступања обављања комуналне делатности зоохигијене;
6. детаљно образложење уступања обављања комуналне делатности зоохигијене са освртом на предности и недостатке уступања, посебно у односу на досадашњи начин обављања те комуналне делатности;
7. очекиване резултате предложеног уступања, као и предуслове за постизање тих резултата;
8. анализа индентификованих ризика и предлога за њихово отклањање, односно предупређивање.